
ΤΜΗΜΑ ΑΝΑΦΟΡΩΝ


ΕΝΤΑΥΘΑ
ΑΡΙΘ.ΠΡΩΤ. : 7017/4/14402
 

          ΚΟΙΝ.: 1. Βουλευτή κ. Α. ΠΛΕΥΡΗ
2. ΥΠΟΥΡΓΕΙΑ :

    α) ΟΙΚΟΝΟΜΙΚΩΝ/ 101 84

    β) ΕΘΝΙΚΗΣ ΑΜΥΝΑΣ/ 154 51

(Γραφεία κ.κ. Υπουργών)

3. ΑΡΧΗΓΕΙΟ ΕΛΛΗΝΙΚΗΣ

    ΑΣΤΥΝΟΜΙΑΣ : 

      α) Γραφείο κ. Αρχηγού 

      β) Δ/νση Οικονομικών
ΘΕΜΑ : Λειτουργία του Μετοχικού Ταμείου Στρατού.

ΣΧΕΤ. : Π.Α.Β.   1668/ 13-01-2012
Σε απάντηση της ανωτέρω αναφοράς, που κατέθεσε ο Βουλευτής κ. Α. ΠΛΕΥΡΗΣ, σε ό,τι μας αφορά, σας γνωρίζουμε ότι, το Μετοχικό Ταμείο Στρατού (Μ.Τ.Σ.) εποπτεύεται από το συνερωτώμενο Υπουργείο Εθνικής Άμυνας και διοικείται από 8μελές Διοικητικό Συμβούλιο, στο οποίο συμμετέχει μόνο ένας εκπρόσωπος των μερισματούχων του Σώματος της Ελληνικής Αστυνομίας.

Σήμερα το εν λόγω Ταμείο αντιμετωπίζει οικονομικό πρόβλημα και ως εκ τούτου βρίσκεται σε αδυναμία έγκαιρης καταβολής του χορηγούμενου μερίσματος, ανά τρίμηνο, καθώς και του Βοηθήματος Επαγγελματικής Αυτοτέλειας (Β.Ε.Α.).
Το Υπουργείο μας, προσεγγίζοντας ρεαλιστικά το πρόβλημα του Μ.Τ.Σ., έχει στόχο τη βιωσιμότητα του Ταμείου. Προς την κατεύθυνση αυτή, συνεργαζόμαστε με το Υπουργείο Εθνικής Άμυνας προκειμένου να καταστεί δυνατή η διαχρονική λειτουργία του και να εξασφαλιστούν απολύτως τα δικαιώματα και τα συμφέροντα των μετοχομερισματούχων. Στο πλαίσιο αυτό, εν όψει των συσσωρευμένων οικονομικών προβλημάτων του, λαμβάνουμε κάθε αναγκαίο μέτρο με το λιγότερο δυνατό κόστος, για τους αστυνομικούς που είναι μετοχομερισματούχοι του Μ.Τ.Σ., αλλά και αυτών του Στρατού Ξηράς, συνεργαζόμενοι προς τούτο και με τις συνδικαλιστικές Ενώσεις του προσωπικού.
Σε κάθε περίπτωση, μέριμνα του Υπουργείου μας είναι, μεταξύ άλλων, να θωρακισθεί η λειτουργία του Μ.Τ.Σ., να αξιοποιηθεί κατά τον καλύτερο τρόπο η περιουσία του και να πραγματοποιηθεί η αναλογική εκπροσώπηση των δύο Φορέων (Στρατός Ξηράς-Ελληνική Αστυνομία) στο Δ.Σ. του Ταμείου.
Τέλος, για τα λοιπά θέματα, αρμόδια να σας ενημερώσουν σχετικά είναι τα συνερωτώμενα Υπουργεία.

